Številka: 301-2/2021

Datum: 11. 6. 2021

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 27. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o soglasju k spremembi cene storitev obvezne občinske gospodarske javne službe zbiranja določenih vrst komunalnih odpadkov v Mestni občini Ptuj** |
|  |  |
| **PRIPRAVILA:** | Skupna občinska uprava občin v Spodnjem Podravju  Alenka Korpar, direktorica |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07 in 14/20) in 79. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 13/20) |
| **POROČEVALEC:** | Mag. Alen Hodnik, direktor Javnih služb Ptuj d.o.o. |
|  |  |
| **PRISTOJNO**  **DELOVNO TELO:** | Odbor za okolje in prostor ter gospodarsko infrastrukturo, Odbor za gospodarstvo, Odbor za finance |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o soglasju k spremembi cene storitev obvezne občinske gospodarske javne službe zbiranja določenih vrst komunalnih odpadkov v predloženem besedilu. |

Nuška Gajšek

županja

Priloge:

* predlog sklepa z obrazložitvijo,
* Elaborat o oblikovanju cen izvajanja storitev obvezne občinske gospodarske javne službe zbiranja določenih vrst komunalnih in bioloških vrst odpadkov za Mestno občino Ptuj,
* prikaz izračuna povprečne položnice,
* veljavno soglasje.

Predlog

junij 2021

Na podlagi 5. člena Uredbe o metodologiji za oblikovanje cen storitev obveznih gospodarskih javnih služb varstva okolja (Uradni list RS, št. [87/12](http://www.uradni-list.si/1/objava.jsp?sop=2012-01-3443), [109/12](http://www.uradni-list.si/1/objava.jsp?sop=2012-01-4362), [76/17](http://www.uradni-list.si/1/objava.jsp?sop=2017-01-3716), [78/19](http://www.uradni-list.si/1/objava.jsp?sop=2019-01-3494) in 49/20 - ZIUZEOP), 12. člena Statuta Mestne občine Ptuj (Uradni vestnik Mestne občine Ptuj, št. 9/07 in 14/20) in predloga izvajalca javnih služb zbiranja določenih vrst komunalnih odpadkov, družbe Javne službe Ptuj d.o.o., Ulica h. Lacka 3, 2250 Ptuj, Mestni svet Mestne občine Ptuj na \_\_\_\_\_seji, dne \_\_\_\_\_\_\_\_\_\_\_\_, sprejema naslednji

**S K L E P**

**o soglasju k spremembi cene storitev obvezne občinske gospodarske javne službe zbiranja določenih vrst komunalnih odpadkov v Mestni občini Ptuj**

**1.**

Mestni svet Mestne občine Ptuj daje izvajalcu javnih služb zbiranja določenih vrst komunalnih odpadkov na območju Mestne občine Ptuj, soglasje k spremembi cene izvajanja storitev obvezne občinske gospodarske javne službe zbiranja določenih vrst komunalnih odpadkov v Mestni občini Ptuj, in sicer za:

|  |  |
| --- | --- |
| 1. Zbiranje določenih vrst komunalnih odpadkov |  |
| * 1. Cena gospodarske javne službe zbiranja določenih vrst komunalnih odpadkov :   Od tega je: | 0,1967 EUR/kg |
| * + 1. Cena javne infrastrukture: | 0,0124 EUR/kg |
| * + 1. Cena storitve: | 0,1843 EUR/kg |
|  |  |
| 1. Zbiranje biološko razgradljivih kuhinjskih odpadkov in zelenega vrtnega odpada |  |
| * 1. Cena gospodarske javne službe zbiranja biološko razgradljivih kuhinjskih odpadkov in zelenega vrtnega odpada:   Od tega je: | 0,0950 EUR/kg |
| 2.1.1. Cena javne infrastrukture: | 0,0000 EUR/kg |
| 2.1.2. Cena storitve: | 0,0950 EUR/kg |

**2.**

Cene so brez davka na dodano vrednost.

**3.**

Ta sklep začne veljati naslednji dan po objavi v Uradnem vestniku Mestne občine Ptuj, uporabljati pa se začne 1. julija 2021.

Številka: 301-2/2021

Datum:

----------------------------------------------------------------------------------------------------------------------------------------------------

**O B R A Z L O Ž I T E V:**

**Obstoječa cena:**

Javne službe Ptuj d. o. o., kot izvajalec občinskih gospodarskih javnih služb ravnanja s komunalnimi odpadki (zbiranje določenih vrst komunalnih odpadkov, obdelava določenih vrst odpadkov in odlaganje ostankov predelave ali odstranjevanja komunalnih odpadkov) v Mestni občini Ptuj, je januarja 2017 v skladu s prvim odstavkom 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (v nadaljevanju »Uredba MEDO«) pristojnemu občinskemu organu predložil v obravnavno Elaborat o oblikovanju cen izvajanja storitev obveznih občinskih gospodarskih javnih služb ravnanja s komunalnimi odpadki za leto 2017 (v nadaljevanju: elaborat o oblikovanju cen ravnanja s komunalnimi odpadki za leto 2017), s katerim je predlagal obravnavo na mestnem svetu in izdajo soglasja k spremembi cen. Obstoječe cene storitev ravnanja s komunalnimi odpadki so v veljavi od 1. 1. 2017 (Priloga 1 – Soglasje z dne 23. 1. 2017), in do danes niso bile spremenjene.

**Predlog nove cene:**

Družba Javne službe Ptuj d.o.o. je skladno s 15. členom Uredbe MEDO, pripravila elaborat za potrebe poročanja, in sicer »Elaborat o oblikovanju cen izvajanja storitev obvezne gospodarske javne službe zbiranja določenih komunalnih in bioloških vrst odpadkov za Mestno občino Ptuj« in ga predložila v obravnavo in sprejem na sejo Mestnega sveta Mestne občine Ptuj.

Elaborat o oblikovanju cen izvajanja storitev obvezne gospodarske javne službe zbiranja določenih komunalnih in bioloških vrst odpadkov za Mestno občino Ptuj vsebuje vse sestavine, določene s prvim odstavkom 9. člena Uredbe MEDO.

Izvajalec javne službe zbiranja določenih vrst komunalnih odpadkov načrtuje, da bo v letu 2021 količina opravljenih storitev zbiranja določenih vrst komunalnih odpadkov znašala 9.800.000 kg (ki vključuje ločeno zbrane frakcije določenih komunalnih odpadkov in kosovnih odpadkov, ločeno zbrano odpadno embalažo, biološko razgradljive kuhinjske odpadke in zeleni vrtni odpad ter mešane komunalne odpadke).

Predračunska cena storitev ravnanja s komunalnimi odpadki se v skladu z 8. členom Uredbe MEDO oblikuje na podlagi načrtovanih količin, stroškov in prihodkov za prihodnje obdobje ter je v skladu z 22. členom Uredbe MEDO sestavljena iz cene javne infrastrukture in cene opravljanja storitev.

**Preglednica: Primerjava trenutno veljavnih oz. obstoječih cen z na novo predloženimi cenami v EUR/kg in v EUR/tono**

|  |  |  |  |  |
| --- | --- | --- | --- | --- |
| **Javna služba** | **Obstoječa cena v EUR/kg** | **Obstoječa cena v EUR/tono** | **Predložena cena v EUR/kg** | **Predložena cena v EUR/tono** |
| Zbiranje določenih vrst komunalnih odpadkov | 0,1728 | 172,80 | 0,1967 | 196,70 |
| Zbiranje biološko razgradljivih kuhinjskih odpadkov in zelenega vrtnega odpada | 0,0939 | 93,90 | 0,0950 | 95,00 |

\*V navedenih cenah ni vključenega DDV

Iz predloženega elaborata je razvidno, da je predviden dvig cene na področju zbiranja določenih vrst komunalnih odpadkov in zbiranja biološko razgradljivih kuhinjskih odpadkov in zelenega vrtnega odpada.

Po trenutno veljavnem ceniku ravnanja z odpadki v Mestni občini Ptuj, objavljenim na spletni strani trenutnega koncesionarja, družbe Javnih služb Ptuj d.o.o., se uporabnikom storitev zbiranja določenih vrst komunalnih odpadkov obračunava po 0,1728 EUR/kg brez DDV (172,80 EUR/tono brez DDV) ter storitev zbiranja biološko razgradljivih kuhinjskih odpadkov in zelenega vrtnega odpada po 0,0939 EUR/kg brez DDV (93,90 EUR/tono brez DDV), kar je prikazano prav tako v zgornji preglednici. V preglednici je prav tako prikazana predložena nova cena za izvajanje storitev obvezne občinske gospodarske javne službe zbiranja določenih vrst komunalnih odpadkov, ki jih je v obravnavo predložila družba Javne službe Ptuj d.o.o..

Iz preglednice je tako razvidno, da se bo cena storitev zbiranja določenih vrst komunalnih odpadkov zvišala iz 172,80 EUR/na tono zbranih odpadkov na 196,70 EUR/na tono zbranih odpadkov. Prav tako je iz preglednice razvidno, da se bo cena storitev zbiranja biološko razgradljivih kuhinjskih odpadkov in zelenega vrtnega odpada zvišala iz 93,90 EUR/na tono zbranih odpadkov na 95,00 EUR/na tono zbranih odpadkov.

Iz zgornje preglednice je tako razvidno, da se bo cena zbiranja določenih vrst komunalnih odpadkov dvignila za 13,83 %, zbiranje biološko razgradljivih kuhinjskih odpadkov in zelenega vrtnega odpada pa za 1,18 %. Iz predloženih elaboratov družbe SIMBIO je razvidno, da se bo cena po potrditvi le-te na mestnem svetu, za obdelavo določenih vrst komunalnih odpadkov znižala za 50,61 %, odlaganje ostankov predelave ali odstranjevanja komunalnih odpadkov za 85,40 %.

Skupna cena vseh treh gospodarskih javnih služb (1. zbiranja določenih vrst komunalnih odpadkov, 2. obdelave določenih vrst komunalnih odpadkov, 3. odlaganja ostankov predelave ali odstranjevanja komunalnih odpadkov) se bo tako znižala kljub dvigu cene zbiranja določenih vrst komunalnih odpadkov, kar bo imelo za posledico znižanje cene na položnici za uporabnike storitev.

Kot priloga je tudi priložen informativni preračun povprečne položnice za 120 l posodo, iz katere je razvidno, da se bo cena izvajanja vseh treh gospodarskih javnih služb (1. zbiranja določenih vrst komunalnih odpadkov brez BIO, 2. obdelave določenih vrst komunalnih odpadkov, 3. odlaganja ostankov predelave ali odstranjevanja komunalnih odpadkov) znižala za cca. 17 %, za zbiranje biološko razgradljivih kuhinjskih odpadkov in zelenega vrtnega odpadka pa se bo cena na položnici zvišala za cca. 1 %, kar je razvidno iz priloženega informativnega preračuna povprečne položnice za 120 l posodo.

Na podlagi navedenega Mestnemu svetu Mestne občine Ptuj predlagam v obravnavo in sprejem predlog Sklepa o soglasju k spremembi cene storitev obvezne občinske gospodarske javne službe zbiranja določenih vrst komunalnih odpadkov za Mestno občino Ptuj v priloženem besedilu.

Pripravila:

Alenka Korpar

Nuška Gajšek

županja